L-aġir tal-Maġistrat Carol Peralta nhar il-Ħamis hu daqqa ta' ħarta oħra għall-Qrati. Huwa ta' sfortuna kbira li l-ħidma ġenwina ta' ħafna biex il-Qrati jiksbu kura l-fiduċja tan-nies issib persuna bħal Peralta li għal darba oħra jwaqqa' l-Qrati għaż-żuffjett. Mhux l-unika wieħed tul is-snin li bl-imġeba tiegħu kisser ix-xogħol tajjeb li għamlu bosta. Imma bħal dejjem il-party ta' Peralta li ser jibqgħu jiftakru in-nies. Il-ġurnalist tat-Times Ivan Martin li mar jinvestiga u għamel xogħolu għamel sewwa. Imma l-Maġistrat sfortunatament jidhirlu li mhux biss hu il-fuq mill-Liġi imma li m'għandux ikun soġġett għall-iskrutinju pubbliku. Ġaladraba l-Magistrat Peralta jidhirlu li mexa sewwa u bl-iktar mod arroganti ser jibqa' għaddej ma nafx x'inhu jistenna l-Prim Ministru biex iressaq mozzjoni fil-Parlament ħalli Peralta jitneħħa minn Maġistrat immedjatament. Il-Qrati tagħna jixirqilhom aħjar.